****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko vijeće**

KLASA: 029-02/25-01/1

URBROJ: 2186-21-04-25-1

Sveti Đurđ, 29. srpnja 2025.

Na temelju članka 14. stavaka 1. i 2. Zakona o ublažavanju i uklanjanju posljedica prirodnih nepogoda („Narodne novine“ broj 16/19.), i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 2. sjednici održanoj 29.7.2025. godine donosi sljedeću

**ODLUKU**

**o imenovanju članova Povjerenstva za procjenu šteta**

**od prirodnih nepogoda na području Općine Sveti Đurđ**

Članak 1.

U povjerenstvo za procjenu šteta od prirodnih nepogoda (dalje u tekstu: povjerenstvo), imenuju se:

1. Zlatko Gizdavec, dr.med.vet., za predsjednika povjerenstva,

2. Damir Grgec, za člana

3. Davor Kraljić, za člana

4. Filip Haramija, mag.ing.agr., za člana.

Članak 2.

Povjerenstvo iz članka 1. obavlja sljedeće poslove:

1. utvrđuje i provjerava visinu štete od prirodne nepogode za područje Općine Sveti Đurđ,

2. unosi podatke o prvim procjenama šteta u Registar šteta,

3. unosi i prosljeđuje putem Registra šteta konačne procjene šteta Županijskom povjerenstvu,

4. raspoređuje dodijeljena sredstva pomoći za ublažavanje i djelomično sanaciju šteta od prirodnih nepogoda sukladno Zakonu,

5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu,

6. izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta,

7. surađuje sa Županijskim povjerenstvom u provedbi Zakona,

8. donosi plan djelovanja u području prirodnih nepogoda iz svoje nadležnosti,

9. obavlja druge poslove i aktivnosti iz svojeg djelokruga u suradnji sa Županijskim povjerenstvom.

Članak 3.

Članovi povjerenstva imenuju se na vrijeme od četiri godine.

Članak 4.

Stručne i administrativne poslove za povjerenstvo obavlja Jedinstveni upravni odjel Općine Sveti Đurđ.

Članak 5.

Stupanjem na snagu ove Odluke prestaje važiti Odluka o izboru povjerenstva za procjenu šteta od elementarnih nepogoda („Službeni vjesnik Varaždinske županije“ broj 57/22.) i Odluka o razrješenju i imenovanju članova Općinskog povjerenstva za procjenu šteta od prirodnih nepogoda na području Općine Sveti Đurđ KLASA: 920-11/23-02/1, URBROJ: 2186-21-02-23-1, od 30.6.2023.

Članak 6.

Ova Odluka stupa na snagu dan nakon objave u „Službenom vjesniku Varaždinske županije“.

Predsjednik Općinskog vijeća

Davor Kraljić